Diari Oficial de la Generalitat Valenciana


Sumari del DOGV 7985, del 22-02-2017 (2017/1397)

Notificació de la sentència dictada en el procediment de divorci contenciós número 463/2016.
--------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1397


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procediment de divorci contenciós número 463/2016.  
 [2017/1397]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 000463/20l6, seguides a instàncies de Rabab Shahrour Shahrour contra Nemreen Nashat Najib Aboshammah, en situació de rebel·lia, en què, en data 16 de novembre d'enguany, s'ha dictat sentència que té la part dispositiva que diu així:  
  
«Dispositiva  
Estime la demanda plantejada per Rabah Shahrour Shahrour contra Nemreen Nashat Najib Aboshammah, declarat en rebel·lia, en què ha sigut part el Ministeri Fiscal, dispose el divorci i la dissolució del matrimoni format per ambdós, amb tots els efectes que li són inherents, i adopte les mesures definitives següents:  
- Declare revocats els consentiments i poders que qualsevol dels cònjuges haguera atorgat a favor de l'altre, i cessa la possibilitat, llevat de pacte en contrari, de vincular els béns privatius de l'altre cònjuge en l'exercici de la potestat domèstica.  
- Ambdós progenitors exerciran la pàtria potestat sobre la filla comuna, Y. A. S., menor d'edat, si bé s'atribueix a la demandant l'exercici en exclusiva de la pàtria potestat i la guarda i custòdia del menor.  
  
- Suspenc el dret de visites del demandat amb la seua filla menor d'edat, fins que l'interessat n'inste la represa, moment en què s'avaluarà la conveniència de reprendre les visites de manera gradual en benefici de la menor.  
- El pare haurà d'abonar en concepte de contribució d'aliments del menor la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística i contribuirà a les despeses extraordinàries, abonant la meitat de les que s'acrediten i siguen necessàries o hagen sigut consensuades per les parts. Es manté la prohibició d'eixida de la menor del territori nacional, excepte autorització expressa de la mare o autorització judicial, així com la prohibició d'expedir un nou passaport a la menor excepte autorització judicial o autorització expressa de la progenitora, i a aquest efecte s'expediran els oficis corresponents.  
- Atribuïsc a la demandant i a la filla menor l'ús del domicili familiar siti a València, carrer d'Andrés Mancebo, número 44, 5é, porta 9, amb respecte als drets d'altri sobre la propietat de l'immoble.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Nemreen Nashat Najib Aboshammah, en situació de rebel·lia i parador ignorat, expedisc i firme aquest edicte.  
  
València, 30 de novembre de 2016.- La lletrada de l'Administració de justícia: Alicia Ordeig Rabadán.